Likumprojekts

**Grozījumi likumā "**[**Par**](http://likumi.lv/doc.php?id=14595) **valsts pensijām"**

Izdarīt likumā "Par valsts pensijām" (Latvijas Republikas Saeimas un Ministru Kabineta Ziņotājs, 1996, 1., 24.nr.; 1997, 3., 13.nr.; 1998, 1., 24.nr.; 1999, 11., 23.nr.; 2002, 2.nr.; 2004, 6.nr.; 2005, 13., 24.nr.; 2006, 24.nr.; 2007, 24.nr.; 2008, 7., 10., 14.nr.; 2009, 8., 15.nr.; Latvijas Vēstnesis, 2009, 199.nr.; 2010, 16., 205.nr.; 2011, 202.nr.; 2012, 104.nr.; 2013, 112., 137., 194.nr.; 2014, 75.nr.; 2015, 122.nr.; 2016, 57.nr.) šādus grozījumus:

1. 23.pantā:

aizstāt pirmās daļas ievaddaļā vārdus un skaitli „pensijas apmērs katram bērnam nedrīkst būt mazāks par 65 procentiem no valsts sociālā nodrošinājuma pabalsta, un to” ar vārdiem „pensijas apmēru”;

izteikt otro daļu šādā redakcijā:

„(2) Bērniem, kuri zaudējuši abus vecākus, apgādnieka zaudējuma pensiju piešķir par katru no vecākiem, ko aprēķina šā panta pirmajā daļā noteiktajā kārtībā.”;

izteikt ceturto un piekto šādā redakcijā:

„(4) Ja apgādnieka apdrošināšanas stāžs iespējamai vecuma pensijai nav mazāks kā noteikts šajā likumā uz pensijas piešķiršanas brīdi, apgādnieka zaudējuma pensijas apmērs katram bērnam nedrīkst būt mazāks par Ministru kabineta noteikto minimālo apmēru.

 (5) Ja apgādnieka zaudējuma pensijas apmērs, kas aprēķināts, ievērojot apgādnieka apdrošināšanas iemaksas un apdrošināšanas stāžu, nesasniedz Ministru kabineta noteikto minimālo apmēru katram bērnam, starpība starp šo noteikto minimālo apmēru un katram bērnam aprēķināto apgādnieka zaudējuma pensiju tiek segta no valsts pamatbudžeta, ievērojot šā likuma 26.pantā noteikto, un tās izmaksa nodrošināma saskaņā ar likumu par valsts budžetu kārtējam gadam no valsts pamatbudžeta dotācijas, kura tiek ieskaitīta valsts pensiju speciālajā budžetā.”

aizstāt sestās daļas otrajā teikumā vārdus „Par otru no vecākiem apgādnieka zaudējuma pensijas daļu” ar vārdiem: „Šādā gadījumā par otru vecāku tiek piešķirta atsevišķa apgādnieka zaudējuma pensija, kuru”;

papildināt pantu ar devīto daļu šādā redakcijā:

„(9) Ministru kabinets nosaka apgādnieka zaudējuma pensijas minimālo apmēru katram bērnam un tā pārskatīšanas kārtību.”

1. Papildināt pārejas noteikumus ar 71.punktu šādā redakcijā:

 „71. Līdz 2017.gada 31.martam piešķirtās un pārrēķinātās apgādnieka zaudējuma pensijas pārskata no 2017.gada 1.aprīļa un starpību izmaksā līdz 2017.gada 30.septembrim šādā kārtībā:

 1) ja katram bērnam apgādnieka zaudējuma pensija ir mazāka par 23.panta ceturtajā daļā noteikto minimālo apmēru, tad pensijas apmēru nosaka atbilstoši šā likuma 23.panta piektās daļas nosacījumiem;

 2) katram bērnam, kurš zaudējis abus vecākus, par katru vecāku nosaka atsevišķu apgādnieka zaudējuma pensiju atbilstoši šā likuma 23.panta otrās un sestās daļas nosacījumiem, ievērojot pensijas piešķiršanas datumu, pensijas aprēķināšanai iepriekš piemēroto kārtību, kā arī šā likuma 26.panta un pārejas noteikumu 15.un 15.1 punkta noteikumus.”

Likums stājas spēkā 2017.gada 1.aprīlī.

Iesniedzējs:

Labklājības ministra vietā –

satiksmes ministrs U.Augulis

09.09.2016 10:35

406

D.Trušinska, tālr.67021553

Dace.Trusinska@lm.gov.lv